Die naweek en Maandagoggend se grootste nuus | rooi rose Die naweek en Maandagoggend se grootste nuus | rooi rose
Die naweek en Maandagoggend se grootste nuus
Geboortes, huldeblyke en baie groot nuus! Lees hier wat jy dalk misgeloop het. Deur Catherine Schenck. Foto Twitter Follow @KensingtonRoyal
Die tennisster met 23 Grand Slam-titels, Serena Williams, het op 1 September geboorte geskenk aan haar eersteling. Serena en haar verloofde Alexis Ohanian (die mede-stigter van Reddit) het die geslag van die babatjie stilgehou, maar dit is die naweek onthul dat hulle ’n dogtertjie ryker is. Die baba se naam is nog nie onthul nie en daar is nog geen foto’s beskikbaar nie. Alhoewel Serena die res van die jaar op kraamverlof sal wees, hoop sy om teen volgende jaar weer aan toernooie deel te neem.
Het jy dalk Serena se Ooievaarstee in Augustus gemis? Die tema was 1950’s en haar vriendinne het met oorgawe by die voorkoms gehou.
When you and your crew go so far back to the 50’s. Even then they had your back. @evalongoria @ciara @lala @kellyrowland @angiebeyince #shakerattleandroll2017 #babyO
Nog ’n tennisspeler wat hierdie naweek ’n dogtertjie ryker geword het, is Novak Djokovic. Sy vrou, Jelena, het geboorte aan hul tweede kind, Tara, geskenk. Hul oudste kind is ’n seuntjie genaamd Stefan. Alhoewel Djokovic nie op kraamverlof is nie, het hy hierdie jaar heelwat toernooie uitgesit as gevolg van ’n elmboogbesering, maar beoog om ook weer in 2018 deel te neem.
Observing the world with the eyes of a two year old brings so much colour to it… #familytime ??☀?
A post shared by Novak Djokovic (@djokernole) on Aug 14, 2017 at 2:06pm PDT
Verlede week was vol huldeblyke aan Prinses Diana wat 20 jaar gelede oorlede is na ’n noodlottige ongeluk in Parys op 31 Augustus 1997. Die koninklike gesin het aan verskeie gedenkseremonies en besoeke deelgeneem om Diana se lewe te vier en haar nalatenskap te bevorder.
Die Britse koninklike gesin het wel vrolike nuus om aan te kondig aangesien daar sopas onthul is dat Prinses Kate swanger is met haar en kroonprins William se derde kind.
’n Persverklaring is ook uitgereik wat noem dat alhoewel Kate gesond is, ly sy aan Hyperemesis Gravidarum (’n toestand tydens swangerskap wat soortgelyke maar meer ernstige simptome, komplikasies en gevolge toon as blote oggendnaarheid) en ontvang tans mediese aandag van die dokters by die Kensington Paleis. Sy het dieselfde toestand ondervind met haar vorige twee swangerskappe.